Title: คำสั่งกรุงเทพมหานคร ที่ 692/2549 เรื่อง มอบอำนาจกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภาเขตให้ผู้อำนวยการเขตปฏิบัติราชการแทน

คำสั่งกรุงเทพมหานคร

คำสั่งกรุงเทพมหานคร
ที่ ๖๙๒/๒๕๔๙
เรื่อง
มอบอำนาจกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภาเขต
ให้ผู้อำนวยการเขตปฏิบัติราชการแทน

ด้วยสมาชิกสภาเขตบางเขน เขตจตุจักร เขตดอนเมือง เขตหลักสี่
เขตสายไหม เขตบางกะปิ เขตลาดพร้าว
เขตบึงกุ่ม เขตวังทองหลาง เขตสะพานสูง เขตคันนายาว เขตมีนบุรี เขตคลองสามวา
และเขตลาดกระบัง จะครบวาระในวันที่ ๙ มีนาคม ๒๕๔๙ และกรุงเทพมหานครได้กำหนดให้มีการเลือกตั้ง
ในวันอาทิตย์ที่ ๓๐ เมษายน ๒๕๔๙ และรับสมัครเลือกตั้งในระหว่างวันจันทร์ที่ ๒๐
มีนาคม ๒๕๔๙ ถึงวันศุกร์ที่ ๒๔ มีนาคม ๒๕๔๙

เพื่อให้การกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภาเขตบางเขน เขตจตุจักร เขตดอนเมือง เขตหลักสี่ เขตสายไหม เขตบางกะปิ
เขตลาดพร้าว เขตบึงกุ่ม เขตวังทองหลาง เขตสะพานสูง เขตคันนายาว เขตมีนบุรี เขตคลองสามวา
และเขตลาดกระบัง เป็นไปด้วยความรวดเร็วและมีประสิทธิภาพ อาศัยอำนาจตามความในข้อ ๑๑
แห่งข้อบัญญัติกรุงเทพมหานคร เรื่อง การเลือกตั้งสมาชิกสภาเขต พ.ศ. ๒๕๓๕ มาตรา ๔ แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง
พ.ศ. ๒๕๓๕ และมาตรา ๘๑ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
ผู้ว่าราชการกรุงเทพมหานคร ในฐานะเจ้าพนักงานท้องถิ่นตามกฎหมาย
ว่าด้วยการรักษาความสะอาดและความเป็นระเบียบเรียบร้อยของบ้านเมือง จึงมอบอำนาจให้ผู้อำนวยการเขตบางเขน
ผู้อำนวยการเขตจตุจักร ผู้อำนวยการเขตดอนเมือง ผู้อำนวยการเขตหลักสี่ ผู้อำนวยการเขตสายไหม
ผู้อำนวยการเขตบางกะปิ ผู้อำนวยการเขตลาดพร้าว ผู้อำนวยการเขตบึงกุ่ม
ผู้อำนวยการเขตวังทองหลาง ผู้อำนวยการเขตสะพานสูง ผู้อำนวยการเขตคันนายาว ผู้อำนวยการเขตมีนบุรี
ผู้อำนวยการเขตคลองสามวา และผู้อำนวยการเขตลาดกระบัง ปฏิบัติราชการแทนผู้ว่าราชการกรุงเทพมหานคร
ในฐานะเจ้าพนักงานท้องถิ่นกำหนดสถานที่เพื่อการปิดประกาศโฆษณาหาเสียงเลือกตั้งสมาชิกสภาเขตในพื้นที่ที่รับผิดชอบ
เมื่อได้มีประกาศกรุงเทพมหานครให้มีการเลือกตั้งสมาชิกสภาเขตดังกล่าว

ทั้งนี้ ตั้งแต่บัดนี้เป็นต้นไป[๑]

สั่ง
ณ วันที่ ๒๗ กุมภาพันธ์ พ.ศ. ๒๕๔๙
อภิรักษ์
โกษะโยธิน
ผู้ว่าราชการกรุงเทพมหานคร

นันทนา/ผู้จัดทำ
๓๐  มีนาคม  ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๔๒ ง/หน้า ๑๗/๒๔ มีนาคม ๒๕๔๙